ddrg/super_eurlex huggingface dataset:
Úradný vestník L 346 , 31/12/2003 S. 0028 - 0028



Nariadenie Komisie (ES) č. 2338/2003 z 30. decembra 2003, ktorým sa mení a dopĺňa nariadenie (ES) č. 883/2001 ustanovujúce vykonávacie pravidlá k nariadeniu Rady (ES) č. 1493/1999, pokiaľ ide o obchod s tretími krajinami s výrobkami v odvetví vína KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], a najmä na jeho článok 68 ods. 3, keďže: (1) Nariadenie Komisie (ES) č. 883/2001 [2] obsahuje niektoré výnimky, podľa ktorých môžu Austrália a Spojené štáty americké do 31. decembra 2003 používať zjednodušený postup vydávania licencií. (2) Prebiehajúce dvojstranné rokovania s týmito dvomi krajinami neskončia pred koncom roka, je potrebné vzhľadom na stav rokovaní predĺžiť platnosť týchto výnimiek na obmedzený čas, aby sa zabránilo narušeniu obchodu. (3) Nariadenie (ES) č. 883/2001 by sa teda malo aktualizovať, aby sa zohľadnila skutočnosť, že nariadenie Komisie (ES) č. 753/2002 z 29. apríla 2002, ktorým sa stanovujú určité vykonávacie pravidlá k nariadeniu Rady (ES) č. 1493/1999 pre popis, označovanie, obchodnú úpravu a ochranu niektorých vinárskych výrobkov [3], sa uplatňuje od 1. augusta 2003. (4) Nariadenie (ES) č. 883/2001 by sa preto malo príslušne zmeniť a doplniť. (5) Opatrenia tohto nariadenia sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Nariadenie (ES) č. 883/2001 sa mení a dopĺňa takto: 1. v článku 27 sa odsek 2 nahrádza takto: "2. Článok 24 ods. 2 a článok 26 sa uplatňujú do 31. decembra 2005."; 2. v prílohe VIII.B sa odsek 3 nahrádza takto: "3. Označenie výrobku v kolónke 6 formulára VI 1 a v kolónke 5 výpisu VI 2 sa vyplní v súlade s článkom 10 nariadenia (ES) č. 753/2002.". Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je uplatniteľné vo všetkých členských štátoch. V Bruseli 30. decembra 2003 Za Komisiu Franz Fischler člen Komisie [1] Ú. v. ES L 179, 14.7.1999, s. 1. Nariadenie naposledy zmenené a doplnené nariadením (ES) č. 1795/2003 (Ú. v. ES L 262, 14.10.2003, s. 13). [2] Ú. v. ES L 128, 10.5.2001, s. 1. Nariadenie naposledy zmenené a doplnené nariadením (ES) č. 1220/2003 (Ú. v. ES L 170, 9.7.2003, s. 3). [3] Ú. v. ES L 118, 4.5.2002, s. 1. Nariadenie naposledy zmenené a doplnené nariadením (ES) č. 1205/2003 (Ú. v. ES L 168, 5.7.2003, s. 13). --------------------------------------------------
Úradný vestník L 096 , 12/04/2003 S. 0013 - 0013



Nariadenie Komisie (ES) č. 667/2003 z 11. apríla 2003, ktorým sa mení a dopĺňa nariadenie (ES) č. 716/96, ktorým sa prijímajú výnimočné opatrenia na podporu trhu s hovädzím mäsom v Spojenom kráľovstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii s hovädzím a teľacím mäsom [1], naposledy zmenené a doplnené nariadením (ES) č. 2345/2001 [2], a najmä na jeho článok 39, keďže: (1) článok 2 ods. 1 nariadenia Komisie (ES) č. 716/96 [3], naposledy zmenené a doplnené nariadením (ES) č. 1176/2000 [4], stanovuje cenu za kilogram živej hmotnosti zvierat, na ktoré sa vzťahuje systém stanovený v uvedenom nariadení, a čiastku za zviera, ktorou spoločenstvo spolufinancuje nákupy zvierat; (2) s cieľom stanoviť súčasnú odhadnú hodnotu príslušných zvierat je nutné zohľadniť vývoj tržných cien v Spojenom kráľovstve od roku 1997, keď boli naposledy zmenené ceny a čiastky spolufinancovania; v priebehu týchto období však neboli v členskom štáte zaznamenané žiadne kotácie cien kráv a je preto vhodné zohľadniť vývoj cien takýchto zvierat na susedných trhoch; (3) je preto nutné znížiť o 20 % nákupnú cenu kráv a o 8 % nákupnej ceny iných zvierat od 30 mesiacov veku; je vhodné pomerne znížiť čiastku spolufinancovania spoločenstva; (4) je preto potrebné zmeniť a doplniť nariadenie Komisie (ES) č. 716/96; (5) opatrenia tohto nariadenia sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Článok 2 nariadenia (ES) č. 716/96 sa mení a dopĺňa takto: 1. odsek 1 sa nahrádza takto: "1. Cena, ktorú má producentom alebo ich zástupcom zaplatiť príslušný britský orgán podľa článku 1 ods. 1, je: - 0,64 EUR za kilogram živej hmotnosti kráv, - 0,83 EUR za kilogram živej hmotnosti iných zvierat." 2. v odseku 3 sa prvý pododsek nahrádza takto: "3. spoločenstvo spolufinancuje výdaje Spojeného kráľovstva na nákupy podľa článku ods. 1 (1) vo výške 233 EUR za kravu a vo výške 302 EUR iné zviera, ktoré bolo zlikvidované podľa článku 1." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Uplatňuje sa na zvieratá nakúpené od 28. apríla 2003. Toto nariadenie je záväzné vo svojej celistvosti a je uplatniteľné vo všetkých členských štátoch. V Bruseli 11. apríla 2003 Za Komisiu Franz Fischler člen Komisie [1] Ú. v. ES L 160, 26.6.1999, s. 21. [2] Ú. v. ES L 315, 1.12.2001, s. 29. [3] Ú. v. ES L 99, 20.4.1996, s. 14. [4] Ú. v. ES L 131, 1.6.2000, s. 37. --------------------------------------------------
Úradný vestník L 336 , 23/12/2003 S. 0044 - 0045



Nariadenie Komisie (ES) č. 2275/2003 z 22. decembra 2003, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení (Spressa delle Giudicarie) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 806/2003 [2], najmä na jeho článok 6 ods. 3 a 4, keďže: (1) V súlade s článkom 5 nariadenia (EHS) č. 2081/92 Taliansko zaslalo Komisii prihlášku na zápis názvu "Spressa delle Giudicarie" ako označenie pôvodu. (2) V súlade s článkom 6 ods. 1 tohto nariadenia sa zistilo, že táto žiadosť spĺňa všetky požiadavky ustanovené v nariadení, najmä skutočnosť, že obsahuje všetky informácie požadované podľa článku 4. (3) Po uverejnení označenia ustanoveného v prílohe k tomuto nariadeniu v Úradnom vestníku Európskej únie [3] nebola Komisii zaslaná žiadna námietka podľa článku 7 nariadenia (EHS) č. 2081/81. (4) Názov je preto potrebné zapísať do Registra chránených označení pôvodu a chránených zemepisných označení, a teda by mal byť chránený ako označenie pôvodu v celom spoločenstve. (5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenú a doplnenú nariadením (ES) č. 2206/2003 [5], PRIJALA TOTO NARIADENIE: Článok 1 Názov uvedený v prílohe sa týmto dopĺňa do prílohy k nariadeniu Komisie (ES) č. 2400/96 a zapisuje do Registra chránených označení pôvodu a chránených zemepisných označení ako chránené označenie pôvodu (CHOP), ako stanovuje článok 6 ods. 3 nariadenia (EHS) č. 2081/92. Článok 2 Toto nariadenie nadobúda účinnosť dvadsiaty deň nasledujúci po jeho uverejnení v Úradnom vestníku Európskej Únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. decembra 2003 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. EÚ L 122, 16.5.2003, s. 1. [3] Ú. v. ES C, 88. 11.4.2003, s. 12 (Spressa delle Giudicarie). [4] Ú. v. ES L 327, 18.12.1996, s. 11. [5] Ú. v. ESÚ L 330, 18.12.2003, s. 13. -------------------------------------------------- PRÍLOHA VÝROBKY URČENÉ NA ĽUDSKÚ SPOTREBU UVEDENÉ V PRÍLOHE I K ZMLUVE O ZALOŽENÍ ES Syry TALIANSKO Spressa delle Giudicarie (CHOP) --------------------------------------------------
Úradný vestník L 342 , 30/12/2003 S. 0005 - 0005



Nariadenie Komisie (ES) č. 2303/2003 z 29. decembra 2003 o zvláštnych predpisoch etiketovania vín dovážaných zo Spojených štátov amerických KOMISIA EURÓPSKÝCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], a najmä na jeho článok 53, keďže: (1) Nariadenie Komisie (ES) č. 753/2002 z 29. apríla 2002, ktoré stanovuje určité pravidlá pre uplatňovanie nariadenia Rady (ES) č. 1493/1999 týkajúce sa opisu, označenia, úpravy a ochrany určitých vinárskych výrobkov [2], obsahuje odchylné ustanovenia o etiketovaní vín dovážaných zo Spojených štátov amerických, ktorých platnosť sa skončí 31. decembra 2003. (2) Prebiehajúce dvojstranné rokovania so Spojenými štátmi americkými sa pred koncom roka neuzavrú, aby sa predišlo narušeniu obchodovania, mala by sa s prihliadnutím na stav rokovaní predĺžiť platnosť súčasných pravidiel. (3) Opatrenia ustanovované týmto nariadením sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 1. l. Vína dovážané zo Spojených štátov amerických sa smú označovať názvom federálneho štátu, prípadne doplňujúco názvom kraja alebo vinárskej oblasti, aj keď príslušné víno len na 75 % pochádza z hrozna dopestovaného v príslušnom štáte alebo v jedinom kraji, ktorého názov víno nesie, za predpokladu, že víno úplne pochádza z hrozna, ktoré bolo dopestované na území Spojených štátov amerických. 2. Vína dovážané zo Spojených štátov amerických sa smú označovať názvom odrody viniča, aj keď je príslušné víno len na 75 % získané z odrody viniča, ktorého názov nesie, pokiaľ je táto odroda viniča pre tento druh vína určujúca. Článok 2 Toto nariadenie nadobudne účinnosť tretí deň nasledujúci po jeho uverejnení v Úradnom vestníku Európskej únie. Bude sa uplatňovať od 1. januára 2004 do nadobudnutia platnosti dohody o obchode s vínom, ktorá sa prerokováva so Spojenými štátmi americkými a týka sa najmä enologických postupov a ochrany zemepisných údajov, najdlhšie však do 31. decembra 2005. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. decembra 2003 Za Komisiu Franz Fischler člen Komisie [1] Ú. v. ES L 179, 14.7.1999, s. 1. Nariadenie naposledy zmenené a doplnené nariadením Komisie (ES) č. 1795/2003 (Ú. v. EÚ L 262, 14.10.2003, s. 13). [2] Ú. v. ES L 118, 4.5.2002, s. 1. Nariadenie naposledy zmenené a doplnené nariadením (ES) č. 1205/2003 (Ú. v. EÚ L 168, 5.7.2003, s. 13). --------------------------------------------------
Úradný vestník L 125 , 21/05/2003 S. 0003 - 0004



Nariadenie Komisie (ES) č. 871/2003 z 20. mája 2003 o trvalom povolení novej doplnkovej látky oxidu manganato-manganitého v krmivách (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú nariadením (ES) č. 1756/2002 [2], najmä na jej články 3 a 9 písm. d, keďže: (1) Smernica 70/524/EHS ustanovuje, že nové doplnkové látky možno povoliť na základe preskúmania žiadosti vytvorenej podľa článku 4 smernice. (2) Bola predložená žiadosť o povolenie doplnkovej látky "oxidu manganato-manganitého" ako zdroja horčíka, ktorý patrí do skupiny mikroprvkov uvedených v časti II prílohy C k smernici 70/524/EHS. (3) Vedecký výbor pre výživu zvierat (SCAN) zaslal priaznivé stanovisko k používaniu tejto doplnkovej látky v krmivách 6. februára 2002 so záverom, že oxid manganato-manganitý nepredstavuje riziko pre zdravie zvierat, zdravie ľudí alebo pre životné prostredie. (4) Z vyhodnotenia predloženej požiadavky o povolenie oxidu manganato-manganitého vyplýva, že táto doplnková látka, uvedená v článku 2(aaaa), spĺňa požiadavky ustanovené v článku 3a smernice 70/524/EEC za podmienok ustanovených v prílohe k tomuto nariadeniu. Táto doplnková látka by preto mala byť povolená na neobmedzené obdobie. (5) Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Oxid manganato-manganitý patriaci do skupiny "mikroprvky" uvedený v prílohe k tomuto nariadeniu sa povoľuje na používanie ako doplnková látka v krmivách za podmienok ustanovených v prílohe. Článok 2 Toto nariadenie nadobúda účinnosť v nasledujúci deň odo dňa jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. mája 2003 Za Komisiu David Byrne člen Komisie [1] Ú. v. ES L 270, 14.12.1970, s. 1. [2] Ú. v. ES L 265, 3.10.2002, s. 1. -------------------------------------------------- PRÍLOHA Mikroprvky EC číslo | Prvok | Doplnková látka | Chemický vzorec | Najvyšší obsah prvku v mg/kg kompletného krmiva | Iné ustanovenia | Doba povolenia | E5 | Mangán Mn | Oxid manganato-manganitý | MnO Mn2 O3 | 150 (celkom) | | | --------------------------------------------------
Úradný vestník L 047 , 21/02/2003 S. 0031 - 0031



Nariadenie Komisie (ES) č. 326/2003 z 20. februára 2003, ktorým sa opravuje nariadenie (EHS) č. 1274/91, ktorým sa zavádzajú podrobné pravidlá na vykonávanie nariadenia Rady (EHS) č. 1907/90 o určitých obchodných normách pre vajcia KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1907/90 z 26. júna 1990 o určitých obchodných normách pre vajcia [1], naposledy zmenené a doplnené nariadením (ES) č. 5/2001 [2], a najmä na jeho článok 10 ods. 3 a článok 20 ods. 1 a ods. 4, keďže: (1) grécke orgány navrhli použiť vhodnejšie termíny na označenie spôsobu chovu na obaloch a na vajciach v prípade nosníc chovaných na zemi. Preto je potrebné niektoré termíny v gréckom jazyku nariadenia Komisie (EHS) č. 1274/91 [3], naposledy zmeneného a doplneného nariadením (ES) č. 1651/2001 [4], príslušne opraviť; (2) opatrenia stanovené v tomto nariadení sú v súlade so stanoviskom Riadiaceho výboru pre mäso z hydiny a vajcia, PRIJALA TOTO NARIADENIE: Článok 1 Nariadenie (EHS) č. 1274/91 sa opravuje takto: 1. týka sa len gréckej verzie; 2. v prílohe II sa termíny v gréckom jazyku v stĺpci 2 nahrádzajú týmto: "Αυγά Αχυρώνα Αχυρώνα". Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Termíny v gréckom jazyku na obaloch a na vajciach sa však môžu pred nadobudnutím účinnosti tohoto nariadenia naďalej do 1. júna 2003 používať. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. februára 2003 Za Komisiu Franz Fischler člen Komisie [1] Ú. v. ES L 173, 6.7.1990, s. 5. [2] Ú. v. ES L 2, 5.1.2001, s. 1. [3] Ú. v. ES L 121, 16.5.1991, s. 11. [4] Ú. v. ES L 220, 15.8.2001, s. 5. --------------------------------------------------
Úradný vestník L 049 , 22/02/2003 S. 0006 - 0006



Nariadenie Komisie (ES) č. 336/2003 z 21. februára 2003, ktorým sa mení a dopĺňa nariadenie (ES) č. 824/2000, ktorým sa zriaďujú postupy na preberanie obilnín intervenčnými agentúrami a ktorým sa stanovujú metódy analýzy na určenie akosti obilnín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením (ES) č. 1666/2000 [2], a najmä na jeho článok 5, keďže: (1) článok 5 ods. 5 nariadenia Komisie (ES) č. 824/2000 [3] stanovuje odchýlku vo výške 5 % medzi množstvom určeným vážením a množstvom odhadnutým objemovou metódou v prípade preberania na sklade, v ktorom sú obilniny uskladnené počas ponuky. Pokiaľ je odchýlka prekročená, obilniny sa musia okamžite odvážiť. Náklady vzniknuté pri vážení znáša skladník v prípade, že určená hmotnosť je nižšia ako je zaznamenané alebo Európsky poľnohospodársky usmerňovací a záručný fond v prípade, že je hmotnosť vyššia; (2) článok 2 nariadenia Komisie (EHS) č. 147/91, ktorým sa definuje a stanovuje množstvová odchýlka množstvových strát poľnohospodárskych produktov vo verejných intervenčných skladoch [4], v znení nariadenia (EHS) č. 652/92 [5], stanovuje pre obilniny medznú odchýlku pre množstvové straty vyplývajúcu z operácií pri bežnom skladovaní a rozdielmi vo výsledkoch medzi dvoma operáciami váženia. Táto odchýlka sa taktiež musí zohľadniť pri určovaní kto bude znášať náklady operácie váženia podľa článku 5 ods. 5 písm. d) nariadenia (ES) č. 824/2000; (3) nariadenie (ES) č. 824/2000 by sa malo preto príslušne zmeniť a doplniť; (4) opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Článok 5 ods. 5 písm. d) nariadenia (ES) č. 824/2000 sa nahrádza týmto: "d) pokiaľ je odchýlka prekročená, obilniny sa musia ihneď odvážiť. Náklady vzniknuté pri vážení znáša skladník v prípade, že určená hmotnosť je nižšia ako hmotnosť zaznamenaná alebo Európsky poľnohospodársky usmerňovací a záručný fond v prípade, že je hmotnosť vyššia, pričom sa berie do úvahy odchýlka stanovená v prvej zarážke článku 2 ods. 1 nariadenia (EHS) č. 147/91." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. februára 2003 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 193, 29.7.2000, s. 1. [3] Ú. v. ES L 100, 20.4.2000, s. 31. [4] Ú. v. ES L 17, 23.1.1991, s. 9. [5] Ú. v. ES L 70, 17.3.1992, s. 5. --------------------------------------------------
Úradný vestník L 262 , 14/10/2003 S. 0013 - 0013



Nariadenie Komisie (ES) č. 1795/2003 z 13. októbra 2003, ktorým sa mení a dopĺňa príloha VI k nariadeniu Rady (ES) č. 1493/1999, pokiaľ ide o akostné vína vyrábané v určitých oblastiach KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácií trhu s vínom [1], naposledy zmenené a doplnené nariadením (ES) č. 806/2003 [2], a najmä na jeho článok 58, keďže: (1) Príloha VI.D.1 nariadenia (ES) č. 1493/1999 stanovuje, že akostné vína vyrábané v určitých oblastiach môžu byť vyrábané iba z hrozna vínnych odrôd, ktoré sú na zozname členského štátu – výrobcu, a získaného v rámci určitej oblasti. (2) Však časť D.2 príslušnej prílohy stanovuje, že ak ide o tradičnú prax upravenú osobitnými ustanoveniami členského štátu – výrobcu, môže tento členský štát povoliť, a to najneskôr do 31. augusta 2003 prostredníctvom výslovných povolení a pod podmienkou primeranej kontroly, výrobu akostného šumivého vína PSR pridaním do základného produktu jedného alebo viacerých vinárskych produktov nepochádzajúcich z regiónu, ktorého meno toto víno nesie. (3) Taliansko uplatnilo túto výnimku na prípravu akostného šumivého vína PSR "Congeliano-Valdobbiadene" a "Montello e Colli Asolani". Keďže platnosť tejto výnimky vyprší 31. augusta 2003 a výrobcovia vína odôvodnili potrebu predĺženia k tejto výnimke, aby tak mohli vykonať nevyhnutné štrukturálne úpravy tradičnej metódy výroby týchto vín. Táto výnimka by sa mala predĺžiť do 31. augusta 2005. (4) Nariadenie (ES) č. 1493/1999 by sa malo preto príslušne zmeniť a doplniť. (5) Opatrenia stanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Prvý pododsek prílohy VI.D.2 k nariadeniu (ES) č. 1493/1999 sa nahrádza týmto: "Ako výnimku k odseku 1 a), pokiaľ ide o tradičnú prax upravenú osobitnými ustanoveniami členského štátu – výrobcu, môže tento členský štát povoliť, a to najneskôr do 31. augusta 2005 prostredníctvom výslovných povolení a pod podmienkou primeranej kontroly, výrobu akostného šumivého vína PSR pridaním do základného produktu jedného alebo viacerých vinárskych produktov nepochádzajúcich z regiónu, ktorého meno toto víno nesie, za predpokladu, že:" Článok 2 Toto nariadenie nadobúda účinnosť v deň jeho uverejnenia v Úradnom vestníku Európskej únie. Bude sa uplatňovať od 1. septembra 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. októbra 2003 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. EÚ L 122, 16.5.2003, s. 1. --------------------------------------------------
Úradný vestník L 330 , 18/12/2003 S. 0013 - 0014



Nariadenie Komisie (ES) č. 2206/2003 zo 17. decembra 2003, ktorým sa dopĺňa príloha k nariadeniu (ES) č. 2400/96 o zápise určitých názvov do "Registra chránených označení pôvodu a chránených zemepisných označení" (Thüringer Leberwurst, Thüringer Rotwurst, Thüringer Rostbratwurst) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením (ES) č. 806/2003 [2], najmä na jeho článok 6 ods. 3 a 4, keďže: (1) Nemecko v súlade s článkom 5 nariadenia (EHS) č. 2081/92 zaslalo Komisii žiadosti o zápis názvov "Thüringer Leberwurst", "Thüringer Rotwurst" a "Thüringer Rostbratwurst" ako zemepisných označení. (2) V súlade s článkom 6 ods. 1 tohto nariadenia sa ukázalo, že táto žiadosť spĺňa všetky požiadavky ustanovené v nariadení, a najmä skutočnosť, že obsahuje všetky potrebné informácie požadované v súlade s jeho článkom 4. (3) Komisia prijala jedno podanie námietky prijateľné podľa článku 7 nariadenia (EHS) č. 2081/92 v súvislosti s názvami uvedenými v prílohe k tomu nariadeniu po uverejnení v Úradnom vestníku Európskych spoločenstiev v súlade s článkom 6 ods. 2 uvedeného nariadenia [3], ale následne to bolo zrušené. (4) Predmetné názvy by mali byť zapísané do "Registra chránených označení pôvodu a chránených zemepisných označení", a teda chránené v celom spoločenstve ako chránené zemepisné označenia. (5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 2054/2003 [5], PRIJALA TOTO NARIADENIE: Článok 1 Názvy uvedené v prílohe k tomuto nariadeniu sa týmto dopĺňajú do prílohy k nariadeniu (ES) č. 2400/96 a zapisujú sa ako chránené zemepisné označenia (CHZO) do "Registra chránených označení pôvodu a chránených zemepisných označení" podľa článku 6 ods. 3 nariadenia (EHS) č. 2081/92. Článok 2 Toto nariadenie nadobúda účinnosť dvadsiaty deň nasledujúci po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. decembra 2003 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. EÚ L 122, 16.5.2003, s. 1. [3] Ú. v. ES C 114, 15.5.2002, s. 10 (Thüringer Leberwurst);Ú. v. ES C 114, 15.5.2002, s. 12 (Thüringer Rotwurst);Ú. v. ES C 114, 15.5.2002, s. 14 (Thüringer Rostbratwurst). [4] Ú. v. ES L 327, 18.12.1996, s. 11. [5] Ú. v. EÚ L 305, 22.11.2003, s. 5. -------------------------------------------------- PRÍLOHA VÝROBKY URČENÉ NA ĽUDSKÚ SPOTREBU UVEDENÉ V PRÍLOHE I K ZMLUVE O ZALOŽENÍ ES Mäsové výrobky NEMECKO Thüringer Leberwurst (CHZO) Thüringer Rotwurst (CHZO) Thüringer Rostbratwurst (CHZO) --------------------------------------------------